SET ปิดเช้ารูด 18 จุด หลังเฟดส่งซิกเร่งขึ้นดบ. ลุ้น “ฟันด์โฟลว์” ไหลเข้าหนุนบ่ายรีบาวด์
SET ปิดเช้ารูด 18 จุด ตามตปท. หลังเฟดส่งสัญญาณปรับขึ้นดอกเบี้ยเร็ว-แรง แนวโน้มช่วงบ่ายลุ้นรีบาวด์จากแรงหนุนเงินทุนต่างชาติไหลเข้า ให้แนวรับ 1,610 จุด และแนวต้าน 1,630 จุด
27 ม.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ดัชนีตลาดหุ้นไทยในช่วงเช้าที่ผ่านมาปรับตัวลดลงในทิศทางเดียวกับตลาดหุ้นอื่นๆในภูมิภาค หลังจากธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ยเร็วและแรงขึ้น เพื่อสกัดความร้อนแรงของอัตราเงินเฟ้อ ในขณะเดียวกันยังคงปรับลดวงเงิน QE ที่จะส่งผลให้มาตรการดังกล่าวยุติลงในเดือน มี.ค.
สำหรับแนวโน้มการลงทุนในช่วงบ่าย นายอภิชาติ กล่าวว่า ลุ้นดัชนีอาจจะรีบาวด์ได้ ตามโอกาสที่เงินทุนต่างชาติจะไหลเข้ามามากขึ้นหลังจากซื้อสุทธิต่อเนื่องในช่วงที่ผ่านมา โดยให้แนวรับที่ 1,610 จุด และแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,841.12 ล้านบาท ปิดที่ 145.50 บาท ลดลง 2.00 บาท
SCC มูลค่าการซื้อขาย 3,474.86 ล้านบาท ปิดที่ 385.00 บาท เพิ่มขึ้น 3.00 บาท
EA มูลค่าการซื้อขาย 2,272.51 ล้านบาท ปิดที่ 93.00 บาท ลดลง 4.00 บาท
BBL มูลค่าการซื้อขาย 1,911.04 ล้านบาท ปิดที่ 134.50 บาท ลดลง 1.50 บาท
OR มูลค่าการซื้อขาย 1,549.37 ล้านบาท ปิดที่ 24.20 บาท ลดลง 0.80 บาท